**Opis poslova iz Pravilnika o sistematizaciji radnih mjesta Medicinskog fakulteta Osijek u**

**sastavu Sveučilišta Josipa Jurja Strossmayera u Osijeku**

**13. Viši tehnički suradnik-viši laborant**

*(posebno radno mjesto u sustavu znanosti i visokog obrazovanja, radno mjesto II.*

*vrste)*

*Opis poslova:*

* obavlja laboratorijske i tehničke poslove vezano za pripremu i izvođenje praktičnog dijela nastave, znanstveno-istraživačkog i stručnog rada
* sudjeluje u postavljanju laboratorijskih vježbi i praktikuma
* priprema uzorke i materijale studentima za održavanje laboratorijskih vježbi
* vodi brigu o održavanju opreme u laboratorijima i praktikumima
* brine o nabavci potrebnog materijala i pribora u skladu s godišnjim planom nabave uz suglasnost voditelja laboratorija
* brine o ispravnosti povjerene opreme i pomagala (aparature, laboratorijskog pribora, kemikalija i sl.)
* osigurava ispravnost i dostupnost tehničkih pomagala u nastavi
* obavlja i druge poslove po nalogu voditelja laboratorija i predstojnika zavoda.

**Stručni uvjeti:** završen sveučilišni prijediplomski ili stručni prijediplomski studij iz odgovarajućeg znanstvenog područja ili iz znanstvenog polja (razina HKO-a 6. sveučilišni i razina 6. stručni)

**Radno iskustvo:** jedna godina radnog iskustva

**Broj izvršitelja:** utvrđen je prema nastavnom opterećenju za nastavne predmete u kojima se izvodi praktični dio nastave i za nastavne predmete koji ne zahtijevaju znanstveni pristup u skladu sa studijskim programom i izvedbenim planom studija